شەفەق نیوز/ موستەفا
کازمی سەرۆک ئەنجومەن وەزیرەیل، شەوەکی ئمڕوو یەکشەممە، وەیاوەری شاندیگ پایەبەرز،
رەسیە دەوڵەت کوەیت.
کازمی وەرجە دەرچگنی
لەبەیانامەیگ وت: ئی سەردانە لە تەقەلایل حکومەت تیەێد ئەرا بتەوکردن هاوکاری و پەیوەندیەیل
دووانی وەگەرد جووراجور دەوڵەتەیل، و لەلیان دەوڵەت کوەیت.
و دیاری کرد ک
ئەوەسا سەردانەگەی باس لە چەن باوەتیگ ئابووری، و سیاسی، و وزە، و بەرهەمهاوردن، و
باوەتەیلیگ تر کەێد، و بتەوکردنیان وەو شیوەگ خزمەت بەرژەوەنی هەردوگ گەلە براگە بکەن.
کازمی وتیش؛ عراق
هالە چەوەڕی هەڵبژاردن وەرجەوەخت، و حکومەتەگە پابەندە و رکدارە لەبان ئەنجامدانی لە
مەوقەی بڕیاردریاگ خوەی لە کەی تەشرین یەکەم ٢٠١١، و گشت ریکارەیلە ئەرا  هەڵبژاردن دەسپاک و کەشوهەوایل جونجیاگ ئامادە کردگە،
تا بوودە یەکیگ لە خاسترین رەفتارەیل دیموکراتی لە وڵاتەگە.
